Choi Soon-ho

**Choi Soon-ho** () (1962-yil 10-yanvarda tugʻilgan) — Janubiy Koreyaning sobiq futbol murabbiyi va futbolchisi.

## Xalqaro faoliyati
Choi 1980-yilgi Osiyo Kubogi uchun Janubiy Koreya terma jamoasiga kiritilgan. U musobaqada yettita gol urgan, shu jumladan, Quvaytga qarshi ikkita gol va guruh bosqichida Birlashgan Arab Amirliklariga qarshi oʻyinda xet-trikka erishgan. Janubiy Koreya finalda Quvayt bilan yana to‘qnash kelgan, ammo bu safar mag‘lub bo‘lishgan. Choi 18 yoshida Osiyo Kubogi tarixidagi eng yosh toʻpurarga aylangan.

1981-yil mart oyida Choi 20 yoshgacha boʻlgan Janubiy Koreya termasi bilan 1980-yilgi yoshlar oʻrtasidagi Osiyo chempionatida gʻolib chiqgan, unda Choi toʻrtta gol urgan. U oʻsha yili 1981 FIFA yoshlar oʻrtasidagi jahon chempionatida ham oʻynagan. Choi birinchi oʻyinda ikki gol va ikkita golli uzatma qayd etib, jamoasiga Italiyani 4:1 hisobida magʻlub etishga yordam bergan. Ammo Janubiy Koreya Ruminiya va Braziliyaga yutqazib, guruh bosqichidan musobaqani tark etgan.

Choi 1986-yilgi FIFA Jahon chempionati uchun Janubiy Koreya terma jamoasiga chaqirilgan. U saralashning sakkizta oʻyinida bitta gol va sakkizta golli uzatma bilan jamoaning 17 golining yarmidan koʻpiga hissa qoʻshgan. Italiya darvozasiga jarima maydonchasi tashqarisida gol urgan. Nihoyat u jahon chempionatida ikkita golli uzatma hamda bir golga mualliflik qilib, Osiyodan tashqarida ham oʻzini koʻrsatgan.

A Seriyaning „Juventus“ klubi yoshlar oʻrtasidagi jahon chempionatidan soʻng Choiga qiziqish bildirgan edi. Uning qiziqishi 1986-yilgi Jahon chempionatining oxirigacha davom etgan, ammo Choining jamoasi POSCO Juvening taklifini doimiy ravishda rad etgan.

## Oʻyin uslubi
Janubiy Koreyada texnik jihatdan eng qobiliyatli hujumchilardan biri sifatida eʼtirof etilgan Cho zarba, dribling, toʻp uchun kurash va pas berish kabi koʻnikmalar boʻyicha tengsiz boʻlgan. Shuningdek, unda yuqori tezlik, maydonni koʻra olish qobilyatlari ham mavjud boʻlib deyarli hech qanday zaif nuqtaga ega emas edi. Choi odatda hujumchi sifatida oʻynagan, ammo vaziyatlar yaratish uchun hujumkor yarim himoyachi sifatida ham maydonga tushgan.

## Faoliyat statistikasi

### Xalqaro

## Yutuqlar

### Futbolchilik faoliyatida
**POSCO Atoms**

* K ligasi 1 : 1986
* Koreya yarim professional ligasi : 1982
* Koreya yarim professional ligasi (kuz) : 1981
* Koreya milliy chempionatining ikkinchi sovrindori: 1985

**Lucky-Goldstar Hwangso**

* K ligasi 1 : 1990
* Koreya milliy chempionati : 1988

**Janubiy Koreya U20**

* Yoshlar oʻrtasidagi Osiyo chempionati : 1980

**Janubiy Koreya**

* Osiyo oʻyinlari : 1986
* OFK Osiyo kubogi gʻolibi: 1980
* Dynasty Cup : 1990
* Afro-Osiyo Millatlar Kubogi : 1987

**Shaxsiy yutuqlar**

* Osiyo Kubogining eng yaxshi toʻpurari: 1980
* OFK Osiyo kubogi turnirining eng yaxshi jamoasi: 1980
* Koreya futbol federatsiyasining eng yaxshi XI : 1980, 1984, 1985, 1986
* Yoshlar oʻrtasidagi Osiyo chempionatining eng qimmat futbolchisi: 1980
* Yoshlar oʻrtasidagi Osiyo chempionatining eng yaxshi toʻpurari: 1980
* K liga 1 eng yaxshi oʻyinchi : 1984
* Koreyalik FA yilning eng yaxshi futbolchisi : 1990
* K ligasining 30 yilligi uchun eng yaxshi oʻyinchi : 2013

### Murabbiylik
**Hyundai Mipo dockyard**

* Koreya milliy ligasi : 2007, 2008
* Koreya Prezidenti kubogi : 2008

* Koreya milliy ligasining eng yaxshi murabbiyi: 2007, 2008
* Koreya prezidenti kubogining eng yaxshi murabbiyi: 2008

## Manbalar